CELEX: 32020D1714
Language: sk
Date: 2020-11-16 00:00:00
Title: Vykonávacie rozhodnutie Komisie (EÚ) 2020/1714 zo 16. novembra 2020, ktorým sa mení vykonávacie rozhodnutie (EÚ) 2019/1119, pokiaľ ide o skúšobnú metodiku pre určité hybridné elektrické osobné vozidlá bez externého nabíjania, a s cieľom zohľadniť používanie alternatívnych palív a vykonávacie rozhodnutie (EÚ) 2020/1339, pokiaľ ide o zadné obrysové svietidlá (Text s významom pre EHP)

17.11.2020   
               
               
                  SK
               
               
                  Úradný vestník Európskej únie
               
               
                  L 384/9
               
            
         VYKONÁVACIE ROZHODNUTIE KOMISIE (EÚ) 2020/1714
         zo 16. novembra 2020,
         ktorým sa mení vykonávacie rozhodnutie (EÚ) 2019/1119, pokiaľ ide o skúšobnú metodiku pre určité hybridné elektrické osobné vozidlá bez externého nabíjania, a s cieľom zohľadniť používanie alternatívnych palív a vykonávacie rozhodnutie (EÚ) 2020/1339, pokiaľ ide o zadné obrysové svietidlá
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) 2019/631 zo 17. apríla 2019, ktorým sa stanovujú emisné normy CO2 pre nové osobné vozidlá a nové ľahké úžitkové vozidlá a ktorým sa zrušujú nariadenia (ES) č. 443/2009 a (EÚ) č. 510/2011 (1), a najmä na jeho článok 11 ods. 4,
         keďže:
         
                     (1)
                  
                  
                     Dňa 7. februára 2020 výrobcovia Audi AG, Bayerische Motoren Werke AG, Daimler AG, FCA Italy S.p.A, Ford-Werke GmbH, Honda Motor Europe Ltd, Hyundai Motor Europe Technical Center GmbH, Jaguar Land Rover Ltd, OPEL Automobile GmbH-PSA, Automobiles Citroën, Automobiles Peugeot, PSA Automobiles SA, Renault, Škoda Auto a.s, Toyota Motor Europe a Volkswagen Nutzfahrzeuge spoločne predložili podľa článku 12a vykonávacieho nariadenia Komisie (EÚ) č. 725/2011 (2) žiadosť (ďalej len „prvá žiadosť“) o zmenu vykonávacieho rozhodnutia Komisie (EÚ) 2019/1119 (3) s cieľom zmeniť skúšobnú metodiku pre určité hybridné elektrické osobné vozidlá bez externého nabíjania (NOVC-HEV) kategórie M1.
                  
               
                     (2)
                  
                  
                     Dňa 21. apríla 2020 výrobcovia FCA Italy S.p.A, Jaguar Land Rover Ltd., OPEL Automobile GmbH-PSA, Automobiles Citroën, Automobiles Peugeot, PSA Automobiles SA, Renault, Škoda Auto a.s a Ford-Werke GmbH spoločne predložili podľa článku 12a vykonávacieho nariadenia (EÚ) č. 725/2011 žiadosť (ďalej len „druhá žiadosť“) o zmenu vykonávacieho rozhodnutia (EÚ) 2019/1119 s cieľom zohľadniť používanie skvapalneného ropného plynu (LPG), stlačeného zemného plynu (CNG) a etanolu (E85).
                  
               
                     (3)
                  
                  
                     Komisia posúdila obidve žiadosti v súlade s článkom 11 nariadenia (EÚ) 2019/631, vykonávacím nariadením (EÚ) č. 725/2011, ako aj s technickými usmerneniami k vypracovaniu žiadostí o schválenie inovačných technológií podľa nariadenia (ES) č. 443/2009 a nariadenia (EÚ) č. 510/2011 [revízia z júla 2018 (V2)] (4).
                  
               
                     (4)
                  
                  
                     V prvej žiadosti žiadatelia žiadajú o zmenu skúšobnej metodiky stanovenej v prílohe k vykonávaciemu rozhodnutiu (EÚ) 2019/1119 s cieľom umožniť, aby sa skúšobné podmienky pre osobné vozidlá vybavené motormi s vnútorným spaľovaním uplatňovali na vozidlá NOVC-HEV, v prípade ktorých sa môžu použiť nekorigované namerané hodnoty spotreby paliva a emisií CO2 podľa bodu 1.1.4 doplnku 2 čiastkovej prílohy 8 k prílohe XXI k nariadeniu Komisie (EÚ) 2017/1151 (5).
                  
               
                     (5)
                  
                  
                     Na podporu svojej žiadosti žiadatelia predložili dôkazy, z ktorých vyplýva, že vzhľadom na nízky stupeň elektrifikácie konkrétnej kategórie vozidiel NOVC-HEV nie je možné určiť štatisticky významný korekčný faktor CO2 uvedený v bode 4.1.2 prílohy k vykonávaciemu rozhodnutiu (EÚ) 2019/1119.
                  
               
                     (6)
                  
                  
                     Vzhľadom na predložené argumenty by sa vozidlá NOVC-HEV (z dôvodu nízkeho stupňa elektrifikácie), pre ktoré sa v súlade s bodom 1.1.4 doplnku 2 čiastkovej prílohy 8 k prílohe XXI k nariadeniu (EÚ) 2017/1151 môžu použiť nekorigované namerané hodnoty spotreby paliva a emisií CO2, mali na účely výpočtu úspor emisií CO2 vyplývajúcich z používania danej inovačnej technológie považovať za rovnocenné vozidlám vybaveným motormi s vnútorným spaľovaním. Preto by sa na túto osobitnú kategóriu vozidiel NOVC-HEV mali uplatňovať skúšobné podmienky pre osobné vozidlá vybavené motormi s vnútorným spaľovaním, stanovené v prílohe k vykonávaciemu rozhodnutiu (EÚ) 2019/1119. Pokiaľ ide o ostatné vozidlá NOVC-HEV, skúšobná metodika by sa meniť nemala.
                  
               
                     (7)
                  
                  
                     Pokiaľ ide o druhú žiadosť, je opodstatnené objasniť skúšobnú metodiku pridaním konverzného faktoru paliva a faktora spotreby energie pre palivá LPG a CNG. Vzhľadom na obmedzenú dostupnosť paliva E85 na trhu Únie ako celku sa však nepovažuje za opodstatnené, aby sa na účely skúšobnej metodiky rozlišovalo medzi týmto palivom a benzínom.
                  
               
                     (8)
                  
                  
                     S prihliadnutím na nové informácie o koeficientoch používania rohových svietidiel a statických svietidiel do zákruty je vhodné nahradiť existujúce koeficienty používania stanovené pre dané svietidlá vo vykonávacom rozhodnutí (EÚ) 2019/1119 konzervatívnejšími koeficientmi, ako sa stanovuje vo vykonávacom rozhodnutí Komisie (EÚ) 2020/1339 (6).
                  
               
                     (9)
                  
                  
                     V záujme zabezpečenia právnej istoty by výrobcovia mali mať počas určitého obdobia možnosť predkladať žiadosti o certifikáciu úspor CO2 schvaľovacím orgánom v súlade s vykonávacím rozhodnutím (EÚ) 2019/1119 vo verzii z 28. júna 2019. Zmeny stanovené v tomto rozhodnutí nemajú vplyv na platnosť certifikácií udelených podľa vykonávacieho rozhodnutia (EÚ) 2019/1119 v uvedenom znení.
                  
               
                     (10)
                  
                  
                     V žiadosti, ktorá bola schválená vykonávacím rozhodnutím (EÚ) 2020/1339, boli predložené dôkazy o tom, že používanie efektívnych svietidiel LED v zadných obrysových svietidlách nepresahuje prahovú hodnotu prieniku na trh uvedenú v článku 2 ods. 2 písm. a) vykonávacieho nariadenia Komisie (EÚ) č. 427/2014 (7), a preto tieto svietidlá mali byť zahrnuté do rozsahu pôsobnosti vykonávacieho rozhodnutia (EÚ) 2020/1339. Z toho dôvodu je vhodné zmeniť uvedené rozhodnutie tak, aby zahŕňalo zadné obrysové svietidlá.
                  
               
                     (11)
                  
                  
                     Keďže úspory CO2 certifikované podľa vykonávacieho rozhodnutia (EÚ) 2019/1119 sa môžu zohľadniť pri výpočte priemerných špecifických emisií výrobcu počnúc kalendárnym rokom 2021, toto rozhodnutie by malo nadobudnúť účinnosť bezodkladne.
                  
               
                     (12)
                  
                  
                     Vykonávacie rozhodnutia (EÚ) 2019/1119 a (EÚ) 2020/1339 by sa preto mali zodpovedajúcim spôsobom zmeniť,
                  
               PRIJALA TOTO ROZHODNUTIE:
         
            Článok 1
            Zmeny vykonávacieho rozhodnutia (EÚ) 2019/1119
            Vykonávacie rozhodnutie (EÚ) 2019/1119 sa mení takto:
            
                        1.
                     
                     
                        V článku 4 sa vkladá tento odsek 2a:
                        
                                    „2a.
                                 
                                 
                                    Ak je danou inovačnou technológiou vybavené bipalivové vozidlo alebo vozidlo na flexibilné palivo, schvaľovací orgán zaznamená úspory emisií CO2 takto:
                                    
                                                a)
                                             
                                             
                                                v prípade bipalivového vozidla jazdiaceho na benzín a plynné palivá – úspory emisií CO2 vzhľadom na palivá LPG alebo CNG;
                                             
                                          
                                                b)
                                             
                                             
                                                v prípade vozidla na flexibilné palivo jazdiaceho na benzín a palivo E85 – úspory emisií CO2 vzhľadom na benzín.“
                                             
                                          
                              
                  
                        2.
                     
                     
                        Článok 5 sa nahrádza takto:
                        
                           „Článok 5
                           
                           Prechodné obdobie a kódy ekologických inovácií
                           
                              1.   Do 24. marca 2021 môže výrobca požiadať schvaľovací orgán o certifikáciu úspor CO2 podľa tohto rozhodnutia vo verzii z 28. júna 2019. V takom prípade sa v dokumentácii typového schválenia uvedie kód ekologickej inovácie č. 28.
                           
                           
                              2.   Ak výrobca žiada schvaľovací orgán o certifikáciu úspor CO2 podľa tohto rozhodnutia bez toho, aby odkazoval na jeho verziu z 28. júna 2019, do dokumentácie typového schválenia sa zapíše kód ekologickej inovácie č. 37.
                           
                           
                              3.   Úspory CO2 zaznamenané s použitím kódu ekologickej inovácie č. 28 alebo 37 možno zohľadniť pri výpočte priemerných špecifických emisií výrobcu počnúc kalendárnym rokom 2021.“
                           
                        
                     
                  
                        3.
                     
                     
                        Príloha sa mení takto:
                        
                                    a)
                                 
                                 
                                    Bod 2 sa mení takto:
                                    
                                                i)
                                             
                                             
                                                položka CF sa nahrádza takto:
                                                
                                                             
                                                         
                                                         
                                                            „CF – konverzný faktor paliva podľa vymedzenia v tabuľke 5“;
                                                         
                                                      
                                          
                                                ii)
                                             
                                             
                                                položka Vpe sa nahrádza takto:
                                                
                                                             
                                                         
                                                         
                                                            „Vpe – spotreba efektívneho výkonu podľa vymedzenia v tabuľke 4“.
                                                         
                                                      
                                          
                              
                                    b)
                                 
                                 
                                    Bod 4.1.1 sa mení takto:
                                    
                                                i)
                                             
                                             
                                                názov sa nahrádza takto:
                                                
                                                            „4.1.1.
                                                         
                                                         
                                                            
                                                               Osobné vozidlá vybavené motorom s vnútorným spaľovaním a vozidlá NOVC-HEV kategórie M1, v prípade ktorých možno použiť nekorigované namerané hodnoty spotreby paliva a emisií CO2 v súlade s bodom 1.1.4 doplnku 2 čiastkovej prílohy 8 k prílohe XXI k nariadeniu (EÚ) 2017/1151“;
                                                         
                                                      
                                          
                                                ii)
                                             
                                             
                                                tabuľka 4 sa nahrádza takto:
                                                
                                                   „Tabuľka 4
                                                
                                                
                                                   Spotreba efektívneho výkonu
                                                
                                                
                                                            Druh motora
                                                         
                                                         
                                                            Spotreba efektívneho výkonu (VPe) [l/kWh]
                                                         
                                                      
                                                            benzínový/E85
                                                         
                                                         
                                                            0,264
                                                         
                                                      
                                                            benzínový/E85 s turbodúchadlom
                                                         
                                                         
                                                            0,280
                                                         
                                                      
                                                            naftový
                                                         
                                                         
                                                            0,220
                                                         
                                                      
                                                            LPG
                                                         
                                                         
                                                            0,342
                                                         
                                                      
                                                            LPG s turbodúchadlom
                                                         
                                                         
                                                            0,363
                                                         
                                                      
                                                             
                                                         
                                                         
                                                            Spotreba efektívneho výkonu (VPe) [m3/kWh]
                                                         
                                                      
                                                            CNG (G20)
                                                         
                                                         
                                                            0,259
                                                         
                                                      
                                                            CNG (G20) s turbodúchadlom
                                                         
                                                         
                                                            0,275“
                                                         
                                                      
                                          
                                                iii)
                                             
                                             
                                                slovné spojenie „CF: konverzný faktor (l/100 km) - (g CO2/km) [gCO2/l] podľa vymedzenia v tabuľke 5:“ sa nahrádza takto:
                                                
                                                             
                                                         
                                                         
                                                            „CF: konverzný faktor paliva podľa vymedzenia v tabuľke 5.“;
                                                         
                                                      
                                          
                                                iv)
                                             
                                             
                                                tabuľka 5 sa nahrádza takto:
                                                „Tabuľka 5
                                                
                                                
                                                   Konverzný faktor paliva
                                                
                                                
                                                            Druh paliva
                                                         
                                                         
                                                            Konverzný faktor (CF) [gCO2/l]
                                                         
                                                      
                                                            benzín/E85
                                                         
                                                         
                                                            2 330 
                                                         
                                                      
                                                            nafta
                                                         
                                                         
                                                            2 640 
                                                         
                                                      
                                                            LPG
                                                         
                                                         
                                                            1 629 
                                                         
                                                      
                                                             
                                                         
                                                         
                                                            Konverzný faktor (CF) [gCO2/m3]
                                                         
                                                      
                                                            CNG (G20)
                                                         
                                                         
                                                            1 795 “
                                                         
                                                      
                                          
                                                v)
                                             
                                             
                                                v tabuľke 6 sa položky pre rohový svetlomet a statický svetlomet do zákruty nahrádzajú takto:
                                                
                                                            „Rohový svetlomet
                                                         
                                                         
                                                            0,019
                                                         
                                                      
                                                            Statický svetlomet do zákruty
                                                         
                                                         
                                                            0,039“
                                                         
                                                      
                                          
                              
                                    c)
                                 
                                 
                                    Bod 4.1.2 sa mení takto:
                                    
                                                i)
                                             
                                             
                                                názov sa nahrádza takto:
                                                
                                                            „4.1.2.
                                                         
                                                         
                                                            
                                                               Vozidlá NOVC-HEV mimo rozsahu pôsobnosti bodu 4.1.1“;
                                                         
                                                      
                                          
                                                ii)
                                             
                                             
                                                názov tabuľky 7 sa nahrádza takto:
                                                
                                                             
                                                         
                                                         
                                                            „Účinnosť meniča napätia DC-DC pre rôzne architektúry svietidiel vozidla“.
                                                         
                                                      
                                          
                              
                                    d)
                                 
                                 
                                    Bod 4.2 sa mení takto:
                                    
                                                i)
                                             
                                             
                                                názov bodu 4.2.1 sa nahrádza takto:
                                                
                                                            „4.2.1.
                                                         
                                                         
                                                            
                                                               Osobné vozidlá vybavené motorom s vnútorným spaľovaním a vozidlá NOVC-HEV kategórie M1, v prípade ktorých možno použiť nekorigované namerané hodnoty spotreby paliva a emisií CO2 v súlade s bodom 1.1.4 doplnku 2 čiastkovej prílohy 8 k prílohe XXI k nariadeniu (EÚ) 2017/1151“;
                                                         
                                                      
                                          
                                                ii)
                                             
                                             
                                                názov bodu 4.2.2 sa nahrádza takto:
                                                
                                                            „4.2.2.
                                                         
                                                         
                                                            
                                                               Vozidlá NOVC-HEV mimo rozsahu pôsobnosti bodu 4.2.1“.
                                                         
                                                      
                                          
                              
                  
         
            Článok 2
            Zmeny vykonávacieho rozhodnutia (EÚ) 2020/1339
            Vykonávacie rozhodnutie (EÚ) 2020/1339 sa mení takto:
            
                        1.
                     
                     
                        V článku 1 sa dopĺňa toto písmeno n):
                        
                                    „n)
                                 
                                 
                                    zadné obrysové svietidlo.“
                                 
                              
                  
                        2.
                     
                     
                        Príloha sa mení takto:
                        
                                    a)
                                 
                                 
                                    v tabuľke 3 sa dopĺňa táto položka:
                                    
                                                „zadné obrysové svietidlo
                                             
                                             
                                                12“
                                             
                                          
                              
                                    b)
                                 
                                 
                                    v tabuľke 4 sa dopĺňa táto položka:
                                    
                                                „zadné obrysové svietidlo
                                             
                                             
                                                0,36“
                                             
                                          
                              
                  
         
            Článok 3
            Nadobudnutie účinnosti
            Toto rozhodnutie nadobúda účinnosť siedmym dňom po jeho uverejnení v Úradnom vestníku Európskej únie.
         
         
            V Bruseli 16. novembra 2020
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 111, 25.4.2019, s. 13.
         
            (2)  Vykonávacie nariadenie Komisie (EÚ) č. 725/2011 z 25. júla 2011, ktorým sa ustanovuje proces schvaľovania a certifikácie inovačných technológií na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 194, 26.7.2011, s. 19).
         
            (3)  Vykonávacie rozhodnutie Komisie (EÚ) 2019/1119 z 28. júna 2019 o schválení efektívneho vonkajšieho osvetlenia vozidla s použitím svetelných emisných diód na použitie vo vozidlách s motorom s vnútorným spaľovaním a v hybridných elektrických vozidlách bez externého nabíjania ako inovačnej technológie na znižovanie emisií CO2 z osobných automobilov podľa nariadenia Európskeho parlamentu a Rady (ES) č. 443/2009 (Ú. v. EÚ L 176, 1.7.2019, s. 67).
         
            (4)  https://circabc.europa.eu/sd/a/a19b42c8-8e87-4b24-a78b-9b70760f82a9/July%202018%20Technical%20Guidelines.pdf.
         
            (5)  Nariadenie Komisie (EÚ) 2017/1151 z 1. júna 2017, ktorým sa dopĺňa nariadenie Európskeho parlamentu a Rady (ES) č. 715/2007 o typovom schvaľovaní motorových vozidiel so zreteľom na emisie ľahkých osobných a úžitkových vozidiel (Euro 5 a Euro 6) a o prístupe k informáciám o opravách a údržbe vozidiel, ktorým sa mení smernica Európskeho parlamentu a Rady 2007/46/ES, nariadenie Komisie (ES) č. 692/2008 a nariadenie Komisie (EÚ) č. 1230/2012 a ktorým sa zrušuje nariadenie (ES) č. 692/2008 (Ú. v. EÚ L 175, 7.7.2017, s. 1).
         
            (6)  Vykonávacie rozhodnutie Komisie (EÚ) 2020/1339 z 23. septembra 2020, ktorým sa podľa nariadenia Európskeho parlamentu a Rady (EÚ) 2019/631 schvaľuje efektívne vonkajšie osvetlenie vozidla s použitím svetelných emisných diód ako inovačná technológia na znižovanie emisií CO2 z určitých ľahkých úžitkových vozidiel v súvislosti s celosvetovým harmonizovaným skúšobným postupom pre ľahké vozidlá (Ú. v. EÚ L 313, 28.9.2020, s. 4).
         
            (7)  Vykonávacie nariadenie Komisie (EÚ) č. 427/2014 z 25. apríla 2014, ktorým sa stanovuje postup schvaľovania a certifikácie inovačných technológií na znižovanie emisií CO2 z ľahkých úžitkových vozidiel podľa nariadenia Európskeho parlamentu a Rady (EÚ) č. 510/2011 (Ú. v. EÚ L 125, 26.4.2014, s. 57).